**Járókelő Egyesület**

**2019.07.09-i bejelentése**

*„Az egyik helyi Facebook csoportban osztották meg, hogy szemétben úszik Lapos. Sajnos siralmas a látvány. (2018. október 16.)*

*Frissítés - 2019.07.09.*

*A bejelentés valóban 2018 októberében került fel a Járókelő honlapjára, viszont a probléma azóta is fennáll. Kérjük Önöket, helyezzenek ki még egy pár, rendezett hulladékgyűjtőt. Segítségüket előre is köszönjük! Üdvözlettel, Bertalan Balázs”*

Tájékoztatjuk Önöket, hogy az említett Tisza-parti területet az Alsó-Tisza-vidéki Vízügyi Igazgatóság munkatársai ellenőrizték, melynek során a bejelentő által tavaly októberben fotózott nagymértékű szeméthalomhoz hasonlót nem találtak. Mivel jelenleg az újszegedi „Lapos” terület fotón látható szakasza (tíz méteres parti sáv) az ATIVIZIG kezelésében van, így ennek megtisztítása is az igazgatóság feladata, melyet kollégáink hetente több alkalommal is elvégeznek. A jelzett terület többi része jelenleg bérbe van adva, és a megkötött szerződések értelmében a bérelt területek tisztán tartása a bérlők feladata. A hasonló esetek elkerülése érdekében értesítjük a bérlőket, hogy területeiken fokozottan ügyeljenek a tisztántartásra.

Szeged, 2019.07. 10.

Kádár Mihály

műszaki igazgató-helyettes